ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_\_\_ din \_\_\_\_\_\_\_\_2022

# RAPORT DE SPECIALITATE

privind modificarea limitelor de hotar, fără modificarea suprafețelor, a două imobile

proprietatea publică a municipiului Câmpulung Moldovenesc

Cu privire la proiectul de hotărâre privind modificarea limitelor de hotar, fără modificarea suprafețelor, a două imobile proprietatea publică a municipiului Câmpulung Moldovenesc, facem următoarele precizări:

Imobilele care fac obiectul prezentului proiect de hotărâre sunt situate în zona Rarău - intravilanul municipiului și sunt proprietatea publică a municipiului.

Bunurile imobile propuse pentru modificarea limitelor, se identifică după cum urmează:

1. Teren, în suprafață de 354.708 mp, înscris în CF 34379 Câmpulung Moldovenesc;
2. Teren, în suprafață de 1.000 mp, înscris în CF 40905 Câmpulung Moldovenesc.

Imobilul înscris în CF 40905 Câmpulung Moldovenesc este transmis în folosință gratuită Serviciului Public Salvamont din cadrul Consiliului Județean Suceava, pentru o perioadă de 49 de ani în baza Hotărârii Consiliului Local nr. 78 din 28 noiembrie 2002 cu privire la darea în folosință gratuită pe o perioadă de 10 ani a suprafeței de 1.000 mp teren pentru Serviciul public de Salvamont al Consiliului Județean Suceava și a Hotărârii Consiliului Local nr. 102 din 23 decembrie 2004 pentru modificarea art. 2 din Hotărârea Consiliului Local nr. 78 din 28 noiembrie 2002 cu privire la darea în folosință gratuită pe o perioadă de 10 ani a suprafeței de 1.000 mp teren pentru Serviciul public de Salvamont al Consiliului Județean Suceava.

În vederea înscrierii în Cartea Funciară a clădirilor, Consiliul Județean a efectuat demersurile necesare și a constatat că imobile – clădiri anexe nu sunt edificate pe amplasamentul predat de primărie.

Pentru terenul atribuit în folosință gratuită Consiliul Județean Suceava a emis autorizația de construire nr. 50 din 22.06.2006 pentru construire spații campare și refugiu Salvamont.

La finalizarea lucrărilor a fost încheiat procesul-verbal de recepție nr. 18700 din 09.12.2009 pentru obiectivul ”Refugiu Salvamont și anexe spațiu campare - Rarău”, executate în baza autorizației de construire mai sus menționate.

Pentru a putea reglementa situația juridică în Cartea Funciară a construcțiilor anexe, reprezentând terasă și grup sanitar cu bazin vidanjabil, este necesară modificarea limitelor de hotar actuale ale terenului, în raport cu terenul din Cartea Funciară nr. 34379 Câmpulung Moldovenesc, fără diminuarea suprafețelor, conform documentației care face parte integrantă din prezenta hotărâre.

După adoptarea hotărârii de modificare a limitelor de hotar, fără modificarea suprafețelor, Consiliul Județean Suceava va putea înscrie construcțiile în cartea funciară.

Argumentele aduse de inițiator sunt reale și pertinente.

Cu argumentele mai sus menționate, proiectul de hotărâre este oportun și necesar.

|  |  |
| --- | --- |
| **Direcția tehnică și urbanism**  **Director executiv adjunct,**  Istrate Luminița | **Serviciu patrimoniu,**  **Șef serviciu,**  Niță Marcela Luminița  Holderbaum Adriana |